2013 йылдың декабрендә блогер Skye Grey, үҙе үткәргән стилометрик анализға һәм ситләтелгән дәлилдәргә нигеҙләнеп, Сатоси Накамото псевдонимы аҫтында, моғайын, Ник Сабо[6][7][8] — криптография һәм хоҡуҡиәт белгесе — йәшеренгәндер, тип фараз итә. Ник Сабо — Bit Gold (Цифрлы алтын) цифрлы валютаһы тураһындағы хеҙмәттең авторы, ә был валюта Биткойндың туранан-тура элгәре булып тора, тип һанала[9].